
Az Elektrotechnikai 
Múzeumot minden 
kütyümániásnak látnia kell! 


Évek óta járok a tanítványaimmal az Elektrotechni- 
kai Múzeumba és egyszerűen nem lehet megunni! És 
az évek során nem találkoztam olyannal, akinek ne 
tetszett volna. Miben áll a varázs? Talán az írás végé- 
re kiderül... 


Töredelmesen megvallom, hogy én magam soha nem 
szerettem a történelmet. Semmilyen formában. Sőt, 
kifejezetten viszolyogtam tőle és mindig azt gondol- 
tam, hogy abban a korban jó élnem, amelyikben éppen 
élek és semmilyen tekintetben nem vágynék másikba. 
Visszafelé legalábbis, előre meg ki tud gondolkodni? Ta- 
lán a reál beállítottságomnak köszönhető, hogy sokkal 
jobban érdekelt a fizika, a matematika, a kémia, a bio- 
lógia. Talán azért, mert ezeket sosem kellett magolni, 
hanem inkább megérteni. Nem véletlen, hogy az összes 
diplomám reál. A mai napig durva hiányosságaim van- 
nak a történelem terén, nem tudnék felsorolni 5 magyar 
királyt és fogalmam sincs, kik voltak a Jagellók, meg a 
Habsburgok. Nem vagyok erre büszke, de ez talán már 
Így is marad. 


Ezzel együtt mindig félelemmel vegyes csodálattal 
figyeltem a közelmúlt emlékeit és vonzottak a régi 
tárgyak. Főként azokért a dolgokért tudtam és tudok 
lelkesedni, amelyek hatással vannak a mindennapi éle- 
tünkre. Amelyeket nagyapáink és apáink is használtak. 

Ár/Érték:: 4xxixxk Legjobb 
Ergonómia $iiix vétel 

Amelyekre gyerekkoromból én magam is emlékszem. 
Így aztán nem igaz, hogy ne érdekelne a történelem, 
csak az a része nem érdekel, amelynek semmi érezhető 
hatása nincs az életemre. Így múzeumba járni például 
szeretek, főleg olyan múzeumokba, ahol az erősen reál 
érdeklődésemnek megfelelő gyűjteményekkel találkoz- 
hatom. 


Az Elektrotechnikai Múzeumba valamikor a 90-es évek 
közepén jutottam el először. Másoddiplomás képzésben 
(munkavédelmi szakmérnök jelöltként) tanultam villa- 
mosság biztonságtechnikáját és ezen tantárgy keretén 
belül mentünk el alapozni a múzeumba. Mert bizony 
aki nem villanyász végzettségű, annak a villamossággal 
kapcsolatos alapismeretei eleve hiányosak, és ezek az 
ismeretek az évek során még meg is fakulnak. Az Elekt- 
rotechnikai Múzeum akkoriban még jobb napokat lá- 
tott, számomra meghatározó élmény volt. Helyre tette 
az elektromossággal kapcsolatos dolgokat és egészen 
másként kezdtem nézni erre az energiára. A szakmám 
során számos olyan balesettel találkoztam, amelyek 
nagy valószínűséggel elkerülhetőek lettek volna, ha a 
balesetet szenvedett személy jobban tisztában van a 
villamosság veszélyeivel és az ellenük való védekezés 
módjával. 

Ugorjunk úgy 15 évet és elérkezünk a 2010-es évhez, 
amikoris a sors úgy hozta, hogy munkavédelmi techni- 
kusoknak taníthattam - és taníthatok azóta is - több 


olyan modult is, amelyekben jellemzően a reál tantár- 
gyaké a szerep. És úgy adódott, hogy a villamosság 
biztonságtechnikája tantárgy is hozzám került és hiába 
nem vagyok villamos mérnök, tanítanom kell azóta 

is. Szinte törvényszerű, hogy a hallgatóimnak is meg 
szerettem volna mutatni azt a helyet, ahol én magam 
is képbe kerültem a villamossággal kapcsolatosan. Az 
Elektrotechnikai Múzeum ugyanott van, és draszti- 
kus szervezeti átalakítások után, főként az ott szinte 
ingyen dolgozó szakvezetőknek (a Magyar Elektrotech- 
nikai Egyesület Elektrotechnikai Múlt Megőrzéséért 
Alapítványtól kapnak némi tiszteletdíja, a múzeumtól 
nem) köszönhetően ma is magas színvonalú kiállítá- 
sokkal várja a látogatókat. És hogy miért kell elmenni, 
helyesebben elzarándokolni ide a kütyük iránt érdek- 
lődőknek? A hosszas bevezető után jöjjön most ez, 
szigorúan szubjektíven megmutatva. 

Az Elektrotechnikai Múzeum Budapesten van, a VII. 
kerület Kazinczy utca 21. szám alatt. Gyors Google-ke- 
resés után könnyen rátalálunk a honlapjára (meg ide 
kattintva is), ahol az összes információt megkapjuk 

a múzeumról. Hogyan érdemes odamenni? Én a tö- 
megközlekedést vagy a kerékpárt javaslom. Mindkét 
körútról pár perc sétával elérhető a múzeum, járművel 
a Károly körútról a Dob utcán tudunk felé haladni, az 
Erzsébet körútról pedig a Wesselényi utcán. A Kazinczy 
utcáról nyílik a nagy fekete kapu, már majdnem a Wes- 
selényi utca sarkán. El sem lehet téveszteni. A múzeum 
keddtől péntekig 10-17 óra között, szombaton pedig 
10-16 óra között várja a látogatókat. Érdemes tárlatve- 
zetést kérni előzetesen telefonon, mert a szakvezetők 
olyan hihetetlenül érdekesen tudnak minket bevezetni 
az elektrotechnika világába, ami megéri a tárlatvezetés 
díját. Ha diákcsoportban megyünk, akkor 10 fő felett 
fejenként 100 (!!!) forint a belépő, ha felnőttként, baráti 
társasággal, akkor a kemény 300 (!!!) forintot is elkér- 
hetik 10 fő feletti csoport esetén. Aki egymaga akarja 
meglátogatni a tárlatot, az maximálisan a teljes árú 
belépőre 800 forintot kell kifizessen. Röviden tehát 
nem elég, hogy ezt a múzeumot meglátogatni tényleg 
felejthetetlen élmény, még olcsó is. 


Az Elektrotechnikai Múzeum manapság a Magyar 
Műszaki és Közlekedési Múzeum részeként működik. 
Sajnos ahogyan én látom, amióta az MMKM alá rendel- 
ték ezt a múzeumot, nem járnak rá jó idők. Eleve meg- 
csappant a személyzet, téli időszakban a kiállítótermek 
nagy része fűtetlen és a szakvezetők a múzeumtól fi- 
zetést nem kapnak, így járnak be és tartják meg azokat 

az előadásokat, amelyeknek a színvonalából erre sosem 
következtetnénk. Mint laikus, sosem fogom megérteni, 
miként lehet egy ilyen egyedülálló múzeumot (nem- 
hogy Európában, de a világon sincs még csak hasonló 
sem) ilyen szinten elhanyagolni. Egy időben a múzeum 
zárva is volt, mert kiállítóhellyé minősítették, amelyet 
be lehet hónapokra zárni. Szerencsére manapság újra 
látogatható télen is, de érdemes melegen öltözni, mert 
a kiállítóhelyeken tényleg nagyon hideg van. Minden 
tiszteletem a szakvezetőké, akik ilyen körülmények 
között is magas színvonalon, hihetetlen türelemmel és 
ismétlem: fizetés nélkül vezetnek minket végig a párat- 
lan gyűjteményen. 


Az első érvem tehát amellett, hogy ezt a múzeumot 
minden kütyümániásnak meg kell látogatni legalább 
egyszer az, hogy legalább mi, akik hobbiként, szakma- 
ként az elektromossággal működő ketyerék szerelme- 
sei vagyunk, próbáljuk meg életben tartani ezt a szen- 
télyt. Egyszer el kell jönni ide, másodszor már úgyis hoz 
a szívünk és az is biztos, hogy a barátainknak is meg 
akarjuk majd mutatni ezt a helyet. Azt sokan tudják, 
hogy mi, magyarok nagyon sok mindent feltaláltunk, de 
azt már kevesebben, hogy kis túlzással ami az elektro- 
mosságban jelentős találmány, azt vagy magyar találta 
fel, vagy Magyarországon tanult ember. Legyen szó 
dinamóról, egyenáramú motorról, feszültségsokszoro- 
zásról, transzformátorról, hologramról, világítástechni- 
káról, színdinamikáról. A múzeumlátogatás végére ezek 
a dolgok is a helyükre kerülnek a fejünkben és egészen 
másként nézünk majd mindennapi életünk elektromos 
használati tárgyaira is. 

A fő érvem mégsem ez a múzeum mellett. A fő érvem 
az interaktivitás, a rendhagyó múzeumpedagósgsia, 
amiben az Elektrotechnikai Múzeum igencsak kiemel- 
kedik. Itt ugyanis lehetőség van rendhagyó fizikaórák 
megtartására, melynek keretén belül megismertetnek 
bennünket a statikus feltöltődéssel, sőt saját bőrünkön 
is érezhetjük azt. Persze el lehet magyarázni a tanítvá- 
nyoknak, hogy miért esik le a villanyszerelő a létráról, 
akikor megrázza az áram, de aki egyszer a saját bőrén 
érezte, mit is jelent néhány milliamper, annak többet 
nem nagyon kell magyarázni. 


Órákon át szoktam magyarázni az áramkörbe kerülés 
alapeseteit is és a hallgatók többnyire meg is értik, de 
amikor az ember a saját bőrén érzi, milyen is, az, ha az 
áram átszalad rajtunk, azt nem fogja elfelejteni. Persze 
vannak, akik eleve meg sem merik próbálni, de a vállal- 
kozó kedvűeknek biztosan felejthetetlen élmény ez is. 


Az sem túl gyakori, hogy a látogatók számára több 
százezer voltot felhalmozva házi villámot állítsanak elő 
és amikor az ember először látja, mire képes az elekt- 
romosság, azonnal megérti, miért is veszélyes és miért 
nem játék. Minden gyereknek minimum egyszer látnia 
kellene valami hasonlót. 


Az emberi test ellenállását is magyarázni szoktam, de 
a hallgató igazán akkor érti meg miről is győzködtem 

órákon át, amikor saját maga meg tudja mérni a saját 
ellenállását és látja, hogy ember és ember között mek- 
kora különbségek tudnak lenni. Mert ugye mondanom 
sem kell, hogy ilyet is lehet a múzeumban. És még szá- 


mos boszorkányságot, szellemfilmekbe illő jeleneteket. 


a mgyllete, 
ij hunytak a régi köztemetőben 


kzt ÚLSZS ÉN 


Ha a forgó mágneses tér és az aszinkron motor műkö- 
dése érdekel minket, azt is megértjük pár perc alatt. 
Lehet órákon át magyarázni, de minek, ha szemléltetve 
azonnal leesik a lényeg? 

És még a múzeumban nem is jártunk. Számos terme 
van és röviden úgy jellemezhetnénk, hogy mindenki 
megtalálja az érdeklődésének megfelelőt. Ha a világí- 
tástechnika érdekel minket, ha a vasút-villamosítás, ha 
a háztartási gépek fejlődése, ha bármi más elektromos- 
sággal kapcsolatos dolog, garantáltan órákat tölthe- 
tünk el a múzeumban úgy, hogy még csak a töredékét 
láttuk a látnivalóknak. Így aztán azt előre lefogadom, 
hogy aki egyszer eljön, az eljön másodszor, harmadszor, 
sokadszor is. Korra, nemre tekintet nélkül. 


Nem túlzás tehát azt mondani, hogy az Elektrotech- 
nikai Múzeumot egyszerűen látni kell! Még szikrázó 
születésnapot is tarthatunk itt, 20 fő gyereket tudnak 
egyszerre fogadni és az biztos, hogy egy ilyen születés- 
nap örökre élmény marad. Kevés dolog van az életben 
amit bizton állíthatok, de ezen kevesek közé tartozik 
az, hogy aki egyszer ide ellátogat, az nem fogja meg- 
bánni... 

Nem lesz több frissítés a 
2012-es Xperiákra 


A Sony egy szomorú hírt tett közzé a korábbi készü- 
lékeit használók számára. 


Akik 2012-es évjáratú Sony Xperia készüléket vásá- 
roltak és használnak, azok most nagyon nem fognak 
örülni. A Sony bejelentette, hogy befejezte a szoft- 
vertámogatást ezekhez a típusokhoz, ami azt jelenti, 
hogy a jelenleg elérhetőnél nem lesz újabb verziójú 
Android ezeken a modelleken. Igaz, hogy a Google 
által korábban kitalált "kötelező" támogatási ciklus 18 
hónap, amely ezen típusok nagy többségénél már eltelt, 
viszont ez messze nem jelenti azt, hogy a legutolsó 
elérhető szoftver az akkor elérhető legfrissebb Androi- 
don alapulna. 


Az Xperia T és V készülékeknél még van némi remény, 
ugyanis itt a gyártó még vizsgálja a 4.4 KitkKat verzió 
kiadásának lehetőségét. Azonban akinek Xperia U, tipo, 


A Google kérésére 
csökkentheti egyedi 
programjai számát a Samsung 


Eltűnhetnek az egyedi megoldások a Samsung ké- 
szülékeiről. 


Megelégelte a Google, hogy a Samsung saját applikáci- 
óit használja a gyári megoldások helyett. A dél-koreai 
vállalat az elmúlt évek során szinte minden, előretele- 
pített androidos applikációhoz készített alternatívát, 
ez pedig már szúrja a Google szemét. A Re/code értesü- 
lései szerint a két vállalat most tárgyalásokat folytat a 
közös jövőről. 

tipo dual, Sola, miro és Arc S van a zsebében, azok be 
kell érjék ama már őskorinak számító 4.0 Ice Cream 
Sandwich-csel, míg akik Xperia SL, ion, acro S, J, Go, S 
és P modellekkel rendelkeznek, azoknak a 4.1 Jelly Be- 
an-nél véget ért a frissítési lista. Ez a bejelentés azért is 
bosszantó, mert a 4.4 Kitkat egyik újdonsága a csök- 
kentett hardverigény és az újragondolt rendszermotor, 
melyekkel a fenti modellek többségén biztosan futtat- 
ható lenne. Így aztán aki mégis a legújabb rendszerre 
vágyik, annak alternatív megoldások után kell néznie. 


Információk szerint a Samsung ezután alaposan visz- 
szafogja majd magát, az Android alapú modellek jóval 
kevesebb egyéni megoldást tartalmaznak majd, kezdve 
a hozzáadott programoktól az egyedi felületig. Ezzel 
kevesebb szoftver kerülne a készülékekre, így a felhasz- 
nálók számára könnyebbé válna a programok közötti 
eligazodás. Arról, hogy ez a döntés miként érinti az idén 
bemutatkozó újdonságokat, egyelőre nincs információ, 
elképzelhető, hogy csak a jövő évi újdonságokon érez- 
zük majd a változtatásokat. 

Hivatalos: 
A Sony eladja a VAIO üzletágát 


Végül mégis az eladás mellett döntött a Sony. 


Hivatalosan is pont került a néhány napja tartó plety- 
kaözön végére, a Sony ugyanis bejelentette, hogy a 


korábbi információknak megfelelően eladja a PC részle- 


gét a Japan Industrial Partners Inc-nek. 


A Sony nyilatkozatában elismerte, hogy a lépésre azért 
volt szükség, hogy a legfontosabb üzletágakra tudja- 
nak koncentrálni. Ezek most a képalkotás, a játékok és 
a mobil témakörét fedik le, így nem lenne meglepő, ha 
a jövőben más, ezzel a célkitűzéssel nem megegyező 
Sony üzletág is hasonló sorsra jutna. 


Szabadalmi vita: 
Megállapodott a 
Nokia és a HTC 


Végre sikeresen egyezségre jutott a két fél. 


Szerencsére eggyel kevesebb szabadalmi persorozat- 
ról kell beszámolnunk a WikiTech hasábjain. A Nokia 
ugyanis sikeresen megállapodott a HTC-vel, így vég- 
re befejeződik egy hosszú ideje tartó és nem utolsó 
sorban egyre komikusabbá váló persorozat. A két fél 
ugyanis ünnepélyesen bejelentette, hogy végre sike- 
resen egyezségre jutottak és ezentúl egymás szaba- 
dalmait is használhatják. A HTC-nek értelemszerűen a 
legutóbbi perekben problémákat okozó szabadalmakra 
volt szüksége míg a Nokia számára a tajvani gyártó 
LTE-vel kapcsolatos szabadalmai bírtak jelentőséggel. 


Mindkét fél nagy örömmel kommentálta a megál- 
lapodást, Paul Melin a Nokia szellemi tulajdonokkal 
foglalkozó részlegének vezetője szerint az egyezség 
lehetővé teszi a finn vállalat számára, hogy továbbra is 
a szabadalmak tisztességes megosztására koncentrál- 
hasson. Hasonló véleményen van (race Le a HTC jog- 
tanácsosa, szerinte így a jövőben még jobban a kiváló 
termékek gyártására fokuszálhatnak majd. 


MTC vs NOKIA 


guretly brilliant Connecting People 

A JIP természetesen nem hagy fel a VAIO névvel, 
napjaink egyik legismertebb PC-s márkaneve tovább él 
majd, igaz a jövő eszközein a Sony logó nélkül. A döntés 
értelmében a japán vállalat azonnal befejezi az újabb 
modellek fejlesztését, minden további lépést már az új 
tulajdonos tesz majd meg. 


Akik VAIO készüléket hasz- 
nálnak, azoknak sincs okuk 
az aggodalomra, a Sony 

természetesen tovább 
folytatja a modellek 
támogatását és a jövő- 
ben is érkeznek majd új 
frissítések. 


Leállítja könyváruházát a 
Sony 


Most a könyváruházát állítja le a japán vállalat. 


Mostanság nagy átszervezések zajlanak a japán 
vállalatnál. Azután, hogy eladják a Vaio üzletágukat 
és átszervezik a TV részleget, bejelentették, hogy 
leállítják a könyváruházukat is. Az egyelőre kizárólag 
Észak-Amerikában végbemenő kivonulás a Kobo és 
a japán gyártó között létrejövő megállapodás része. 
Ennek során március 20-án leállítják a könyváruhá- 
zukat és az eddigi Reader és Xperia felhasználók egy 
frissítés után már a Kobo boltjában vásárolhatnak. 


Bár jelenleg még kizárólag az amerikai bolt bezárá- 
sáról esett szó, a döntés valószínűleg hamarosan 
a többi kontinens áruházát is eléri és a Sony erről a 
területről is kivonul majd. 


9. OLDAL 


2014. FEBRUÁR 14., PÉNTEK 


Hírolvasó alkalmazás a Facebooktól: Itt a Paper 


Holnap jelenik meg az Egyesült Államokbeli felhasz- 
nálóknak a Facebook hírolvasója. 


Hivatalosan is bemutatkozott a régóta pletykált hí- 
rolvasó a Paper. A Facebook által fejlesztett újdonság 
hétfőtől elérhető, igaz egyelőre kizárólag az Egyesült 
Államokbeli iPhone felhasználók számára. Az applikáció 
egyaránt csemegéz majd az ismerősök, illetve az álta- 
lunk megadott külső források által elérhető anyagok- 
ból, nekünk pedig csak annyi a dolgunk, hogy az előre 
konfigurált kategóriák között lépkedve megtaláljuk a 
számunkra igazán érdekes cikket. 


Eltűnhetnek a 
Nexus készülékek? 


Információk szerint megszüntetheti a népszerű soro- 
zatot a Google. 


Sokak számára a Nexus sorozat jelenti az igazi Android 
élményt. A Google által 2010-ben útjára indított soro- 
zat ugyanis semmilyen, a gyártók által rápakolt extrá- 
val nem rendelkezik, pusztán azt tudja amit a kaliforni- 
ai fejlesztők elegendőnek éreznek egy modell esetében. 
Ez, plusz az olcsóbb ár igen csábítóvá tette az eszközö- 
ket, napjainkban bizony rengetegen döntenek úgy, hogy 
a neves gyártók által készített készülékek helyett egy 
Nexus-t vásárolnak. 


Eldar Murtazin az orosz Mobile-Review portál ikoni- 
kus alakja ugyanakkor tudni véli, hogy a Nexus soro- 
zat 2015-től megszűnik, a helyét pedig a Play Edition 
készülékek veszik át. A sorozat természetesen új nevet 
kapna, ám azt még nem tudjuk, hogy mit. Arról nincs 
információ, hogy a Google miért döntött a sorozat tör- 
lése mellett, ám elképzelhető, hogy olcsóbb számukra, 
ha egy már kifejlesztett készülékkel kell dolgozniuk, 
mintha egy teljesen újat alkotnának. 

Az LG is a kilépést fontolgatja 


A Sony után újabb gyártó hagyhat fel a notebookok 
készítésével. 


A Sony után újabb gyártó hagyhatja el a PC-s piacot. A 
japán vállalat döntése után most az LG fontolgatja a 
kilépést, ezután kizárólag táblagépeken és okostelefo- 
nokon találkozhatnánk az ismert logóval. 


A lépés nem lenne meglepő, a Guardian értesülései 
harmadik negyedévben ugyanis alig volt több mint 24 
dollárt kerestek a gyártók egyetlen készüléken. Ez jóval 
alacsonyabb, mint amit egy okostelefon után tesz- 

nek zsebre. Érdekesség, hogy mindezek a problémák 
tejesen hidegen hagyják az Apple-t, ugyan a kaliforniai 
vállalatnak is csökkent a Mac-ek után beszedett nyere- 
sége, ám még ígyis 232 dollár üti a markukat egyetlen 
eszköz után. 


10. OLDAL 


2014. FEBRUÁR 14., PÉNTEK 


Tim Cook: Idén új kategóriába 
lép be az Apple 


2010 után újra egy forradalmi készüléket leplezhet le 
az Apple. 


Kétségtelen tény, hogy az Apple igazi vonzereje sosem 
az új kategóriák feltalálásban rejlett, a kaliforniai gyár- 
tó inkább a már létező termékpiacokat forgatta fel. 


Így volt ez az iPod, az iPhone és az iPad esetén is, 
most pedig újabb területet szemeltek ki maguknak. 
Tim Cook, a cég vezére a Wall Street Journal-nek adott 
interjújában kijelentette, hogy idén egy teljesen új ka- 
tegóriába lépnek majd be. Azt ugyan nem volt hajlandó 
elárulni, hogy melyik lesz az, ám ha a korábbi pletyká- 
kat vesszük alapul, szinte biztos hogy az iWatch-ról 
vagy az iTV-ről lehet szól. 


Annyi már mindenesetre most biztos, hogy a termék 
megfizethető áron debütál majd, így Cook szerint sokan 
vásárolhatnak majd belőle. 


Hivatalosan is bejelentették a 
Microsoft új elnökét 


Végül igaznak bizonyult a pletyka, tényleg Satya 
Nadella lett a cég új vezére. 


Amióta Steve Ballmer nem kis felzúdulást keltve kije- 
lentette, hogy hamarosan távozik a Microsoft éléről, 
azóta folyamatos téma, hogy ki veszi majd át a helyét. 
Rengeteg pletyka kapott szárnyra, futószalagon jöttek 
az újabb és újabb nevek, még Bill Gates visszatérése 

is felmerült. Most már vége a találgatásoknak, immár 
hivatalos, hogy a redmondi cég irányítását az indiai 
Satya Nadella veszi át, ahogy azt mi is megírtuk néhány 
nappal ezelőtt. Persze őt sem az utcáról választották ki, 
hiszen már 1992 óta dolgozik a Microsoftnál, és elnökké 
választása előtt a nagyvállalatok és felhő szolgáltatások 
felelőse volt. 

A britek is megfigyelték a 
felhasználók adatait 


Az Angol felhasználók sem érezhetik biztonságban 
az adataikat. 


A közelmúlt legnagyobb megfigyelési botrányai egyér- 
telműen az amerikai Nemzetbiztonsági Hivatal nevéhez 
fűződnek. Az NSA mellett ugyanakkor minden bizony- 
nyal a többi ország is végez hasonló tevékenységeket, 
most a brit Kormányzati Kommunikációs Központról 
(GCHO) derült ki, hogy vaj van a fülük mögött. 


A központ szakemberei ugyanis képesek a Facebookon 
lévő linkek alapján megfigyelni a Youtube profilunkat, 
illetve azt is meg állapítani, hogy mely Blogger illetve 
Blogspot oldalon jártunk nemrégiben. Akárcsak az NSA 
botrány, ez a hír is Edward Snowden-től származik, az 
anyagot pedig az NBC News hozta le. A vinnyogó delfin 
néven emlegetett projekt célja, hogy előre értesülhes- 
senek a kormányellenes megmozdulásokról és meg 
tudják találni az események kulcsfiguráit. 


Ahogy az lenni szokott, a GCHO azonnal kiadott egy 
közleményt melyben elmondják, hogy mindig betartot- 
ták a törvény szabályait és sohasem végeztek illegális 
tevékenységet. Természetesen ezt kezeljük fenntartá- 
sokkal, az NSA botrány is hasonló közlemények köze- 
pette robbant ki. 


Ezzel egyébként ő lett a vállalat harmadik elnöke, hiszen 
ezt a tisztséget az alapítástól kezdve Bill Gates töltötte 
be, majd tőle vette át Steve Ballmer az irányítást még 
2000-ben. Nadella-ra nagy feladat vár, ugyanis már 
Ballmer is alapos átszervezésen dolgozott elnökként, ezt 
most neki kell folytatnia. Információk szerint a Microsoft 
egyre inkább a hardver és internetes szolgáltatások felé 
helyezi át a hangsúlyt, ráadásul időközben a mobilpiacon 
is komoly lépést tettek, megvették a korábban világelső- 
nek számító Nokiát. 

Bírósági ügy lett a Google Glass-ban vezetésből 


Egy kaliforniai nő bírósághoz fordult mert megbüntették Google Glass-ban vezetésért. 


Nálunk még szuper ritkaságszámba megy egy (60098- 

le Glass szemüveg, Amerikában viszont már kevésbé 
hökkennek meg az újdonságon. Épp ezért egyre többen 
használják már, ami azt is jelenti, hogy bizony veze- 

tés közben is igénybe veszik a Google készülékét. Az 
egyelőre kizárólag a több ezer tesztpéldányban elérhető 
Explorer kiadás azért még így sem elfogadott mindenki 
számára, ez pedig okozhat galibát. 


Pontosan ez történt egy kaliforniai nő ügyében is, a 
hölgyet ugyanis a rendőr azért állította meg, mert a 
fején egy Glass szemüveg volt, pedig véleménye szerint 
tilos az eszköz haladás közbeni használata. 


Mostantól szemüvegesek is 
viselhetik a Google Glasst 


4 új keretet mutatott be okosszemüvegéhez a Goog- 
le. 


Kétségtelen, hogy a G00gle Glass egyedi külseje 
sokak tetszését elnyerte. Az okosszemüveg viselése 
ugyanakkor nem mindenki számára megoldható, 
szemüvegesek például mindez idáig nem tudták 
felvenni a készüléket. A Google most bemutatott 
kereteinek segítségével ez a probléma is megoldódik, 
a Glass ezután a szokványos szemüvegként is 
használható lesz. 

Cecilia Abadie viszont nem ismerte el a vádat ezért a 
bírósághoz fordult, így szeretné elérni, hogy ne kelljen 
befizetni a büntetését és egyúttal a jövőben ne korlá- 
tozzák, hogy hol használja a készülékét. 


Abadie a közösségi oldalán meg is jegyezte, hogy sze- 
rinte ő az első akit a Glass viseléséért büntettek meg. 
Ha ítélet születik az ügyben, az könnyen precedens 
lehet, a jog ugyanis sok helyen még nem igazán tud 
mit kezdeni az efféle okosszemüvegekkel, így a jövő- 
ben akár más bíróságok is hivatkozhatnak majd Abadie 
esetére. 


A Google már korábban elkezdett, Titanium Collection 
sorozatába tartozó keretek a névhez méltóan titánból 
készültek, ez nagyon könnyű súlyt és magas fokú 
strapabíróságot eredményez, azaz nem kell féltenünk, 
ha leesik. A négy kivitelben megjelenő keretek 
darabjáért 225 dollárt kér a Google. 

Az iPad mini és a Galaxy 54 a 
legsérülékenyebb eszköz 


Több, nagy népszerűségnek örvendő készülék is csú- 
fosan leszerepelt egy új felmérésben. 


Amikor egy terméket megvásárolunk, valószínűleg ke- 
veset foglalkozunk azzal, hogy a készülék hogyan viseli 
majd a megpróbáltatásokat. A gyártók erre már koráb- 
ban rájöttek, ma egy terméknél fontosabb a szép és 

elegáns külső, mint az esetleges leesés elleni védelem. 


Ezt támasztja alá a SguareTrade Europe által végzett 
tesztsorozat is, melyben a legújabb, nagy népszerűség- 
nek örvendő készülékeket tesztelték le a különböző, 
napi veszélyhelyzetek generálása közben. Volt földre 
dobás és vízbeejtés is, a teszt végeztével pedig egy 
10-es skálán állapították meg, hogy az adott modellnek 
mekkora esélye van az összetörésre. 


Rekord mennyiségű iPhone-t 
adott el az Apple 


Továbbra is jól fogynak a kaliforniai gyártó készülé- 
kei. 


Nyilvánosságra hozta az Apple a negyedik negyedévről 
szóló jelentését. Ahogy az már lenni szokott, ezúttal is 
igen impozáns számokkal találkozhattunk az anyagban. 
Bár sokan az iPhone bukását jósolták, a készülék to- 
vábbra is vígan menetel előre, az előző negyedév során 
ugyanis már 51 millió példány talált gazdára, az előző év 
azonos időszakában értékesített 478 millió helyett. 


Apple Inc. Revenue by Guarter by MacRumors.com (in millions) 

A cseppet sem örömteli számok alább láthatóak: 


1. iPad Mini - 7.5 

2. Samsung Galaxy 54 - 7 

3. iPad Air - 6.5 

4. Samsung Galaxy 53 - 6.5 
5. iPhone 5C - 6 

6. Nexus 71-65 

7. Samsung Galaxy Tab 3 -5.5 
8. iPhone 55 - 5.5 

9. Nexus 7.2 -5 

10. Moto X - 4.5 


Amint az látható, 10-ből 4 Apple készülék, illetve a 
Samsung is 3 modellel szerepel a listán. Miután tehát 
sok pénzért megvásároljuk az új kedvencünket, érde- 
mes egy erős tokot is behelyezni a kosárba, különben 
könnyen baj lehet a vége! 


Azt sajnos nem tudtuk meg, hogy ebből a mennyi- 
ségből mennyit tett ki az 5S illetve az 5C, a kaliforniai 
vállalat szokásához híven ezúttal sem részletezte az 
eredményeket. 


Jól szerepeltek az iPad-ek is, a táblagépekből 26 millió 
darabot adtak el, ez is jelentős előrelépés a 2012-es év 
utolsó időszakához képest, akkor 22,8 millió-t sikerült. 
A Mac-ek is jól futottak, itt a korábbi évhez képest 700 
ezer darabbal több, 4,8 millió eszközt sikerült értékesí- 
teni. Alighanem a cég fekete báránya az iPod, a koráb- 
ban nagy sikert aratott lejátszók értékesítése ugyanis 
meredek csökkenést mutat, a 2012-es év utolsó idő- 
szakához képest ugyanis 5290-al kevesebb eszközön 
tudott túladni a kaliforniai gyártó. 


A száraz eladási számokon túl megtudhattuk azt is, 
hogy az összes mobil Apple eszköz 8090-án már az 

iOS 7 fut, ezzel ez a világ legnépszerűbb operációs 
rendszere. Szintén kimagasló az iPad tulajdonosok 
elégedettsége, a táblagépet vásárlók 9790-a ugyanis 
megfelelőnek találja eszközét. Ez biztosan jót tesz az 
eladásoknak is, Amerikában ugyanis 7899-kal a vezeti 
az Apple a táblagép értékesítési rangsort. Kiderült, 
hogy a vásárlók kegyeinek elnyeréséért további 30 új 
Apple üzlet nyilik az idén, ezzel 450 darabosra duzzad a 
jelenleg 420 boltot számoló hálózat. Az biztos, hogy ez 
az év még tartogat majd meglepetéseket, abban pedig 
csak reménykedni tudunk, hogy jövőre már az eddigi 
kategóriák mellett egy iWatch kategória is szerepelni 
fog az Apple táblázataiban. 

Motorola Moto G Dual - Kettő az egyben 


Megnéztük hogyan muzsikál a gyakorlatban a Moto G kétkártyás verzi- 


ója. 


A Motorola készülékeket korábban 
a legnagyobb modellek körében 
emlegettük, ám mostanra a cég a 
hírneve megcsappant. Ezt tovább 
súlyosbítja, hogy sajnos több 
helyen egyáltalán nem kapható hi- 
vatalos forgalmazás alatt Motorola 
készülék. Így van ez jelen teszta- 
lanyunkkal is, sajnos kis hazánk- 
ban csak a GSM boltok árusítják, 
kvázi nem lesz itthon akkora sikere 
mintha szolgáltatói kínálatban is 
találkoznánk vele. 

Csomagolás 

A készülék doboza fehér és zöld 
színbe öltözött, a csomagolást 
kinyitva a készülék maga, annak 
kézikönyve és headsete, illetve az 
adatkábele és töltője sorakozik. 
Ebben az esetben ajándék hátlap 
nem került a dobozba, ugyanis a 
két SIM kártyás Moto G esetén ez 
nem a repertoár része. 


Külső 

A Motorola mérnökei egy elég 
letisztult formát adtak a tele- 
fonnak, szó szerint semmilyen 
egyediség nem látszik, egyedül 
csak a hátlap méltó említésre, 
elölről akár egy ZTE készüléknek 

is mondanánk. Az előlapra egy 
Gorilla Glass 3 üveglap került fel, 
oldalt pedig egy lakkozott keret 
fut körbe, míg a hátlap gumi szerű 
tapintással, matt fekete színnel 
operál. Az összeszerelés kiváló, és 
az anyaghasználattal sincs problé- 
mám, teljesen kulturált a készülék 
külseje. Az előlapon egy 4,5 inches, 
720x1280 pixeles felbontású, IPS 
LCD kijelzőről beszélhetünk. A fé- 
nyerő és a betekintési szögek mind 
nagyon korrektek, nem köthetek 
bele. A kijelző felett a hangszóró, 
előlapi kamera, értesítő LED illetve 
fény és- távolságmérő szenzor bújt 
el. 


A készülék jobb oldalán a ki és- be- 
kapcsoló gomb valamint a hang- 
erőt szabályzó gombduó látható, 
alulra pedig a microUSB csatlako- 
zó, valamint a mikrofon lett beül- 


tetve. A bal oldal teljesen üresen 
hagyott, kihasználatlan síkságként 
fogalmazható meg, míg felül a 3,5 
mm-es Jack aljzat és a másodlagos 
mikrofon található meg. 


A készülék hátoldalán egy sülyész- 
tett homorú körben található egy 
szolid, mégis hangsúlyos márka- 
jelzés, felette a főkamerával, LED 
villanóval és a hangszóróval. A hát- 
lap levehető, viszont itt csakis a 
microSIM foglalatokhoz férhetünk 
hozzá. Ami feltűnik, hogy renge- 
teg csavarral van összeszerelve a 
mobil, szóval nem fog egyhamar 
szétesni. Az akkumulátor nem 
cserélhető házilag, ehhez a szerviz 
közreműködése szükséges, viszont 
jó hír, hogy az egység kapacitása 
2070mAh. Nos, ez egy SIM-hez 
bőven elegendő, azonban kettő 
működtetése már combosabb fel- 
adat, így inkább az átlagos, okos- 
telefonoktól megszokott üzemidőt 
vehetjük számba, vagyis 1 nap 
közepes használattal. 


Hardver/ Sebesség 

A kellemes külső egy kellemes 
hardvert takar, a fedél alatt egy 
Oualcomm Snapdragon 400-as 
SoC foglal helyet. Jelen esetben 
egy négymagos, 1,2GHz-es CPU- 
val van dolgunk, a GPU szerepét 
pedig egy Adreno 305 tölti be, míg 
a RAM 16B-os. A belső tárhely 8 
vagy 16(GB-os lehet, ez sajnos nem 
is bővíthető. A Moto G Dual elég 
fürge jószág, az állatok között 
talán egy struccnak felelne meg 
gyorsaságban, hiába nem csúcs- 
hardver, nagyon szépen teszi a 
dolgát, ahogy az a nagy könyvben 
meg van írva. 

Moto Care 

A Motorola Moto 6-n az Android 
4.3-as példánya cirkál, ez hamaro- 
san frissíthető lesz 4.4 Kitkat verzi- 
óra is, az egy SIM kártyás változatra 
már el is érhető a frissítés. Fontos 
tudni, hogy ugyebár a Motorola 

közelmúltig a Google tulajdonában 
állt, ezért nem is lepődünk meg 
mikor a telefonon semmilyen extra 
funkció, vagy akár egy saját kezelő- 
felület sem látható. Ez persze jó is 
meg nem is, egyediség ugyan nem 
lesz ennek a modellnek a szoftve- 
rében, viszont a frissítések annál 
hamarabb megérkeznek. 


Nos, a készülékre ugyebár a (00g9- 
le appjai (térkép, gmail, navigáció, 
stb) kerültek fel, mellettük persze a 
már régről ismert galéria, zeneleját- 
szó, kamera, névjegyzék, tárcsázó, 
böngésző található meg. Ha bármi 
extrára vágyunk a Play áruház tárt 
kapukkal vár mindenkit, itt minden 
beszerezhető amire szükségünk 
lehet. 


Multimédia 

A hátlapra egy 5 megapixeles, autó- 
fókuszos, LED segédfénnyel ellátott 
kamera került. Beállításokban az 
alap funkciókhoz nyúlhatunk úgy 
mint a fókusz, a képméret, az ISO 
vagy a fehéregyensúly. Természete- 
sen olyan alap dolgok is állíthatóak 
mint a LED ki és- bekapcsolhatósá- 
ga. A lencse nagysága elég méretes, 
az elkészült képek minősége viszont 
sajnos nem túl meggyőző. 


Az eredményeket látva elmond- 
hatjuk, hogy egy igazi művész lélek 
lappang a Motorola újdonságában, 
ugyanis olyan szép olajfestménye- 
ket tudunk készíteni, hogy még a 
neves festők is megirigyelték volna 
anno. Ennek hála vonalélességet 
elfelejthetjük, de a HDR opciónak 
köszönhetően nem égnek be a vilá- 
gosabb részek. Mozgóképeket HD 
felbontásban rögzíthetünk, sztereó 
hanggal. A felvételek olyanok mint 
az elkészült képek, egy hirtelen jött 
pillanat megörökítésére teljesen al- 
kalmas, másra azonban sajnos nem 
használható. 


About phone 


Legal information 


Regulatory information 


Model number 
MotoG 


Android version 
4.3 


Baseband version 
MSM8626BP. 1032.3102.56.01P 


Kernel version 


3.4.0-g741c020-00002-g88d472b 
hudson(azbrOSIÍnxdroid02 11 
Thu Nov 28 23:56:08 BRST 2013 


System version 
14.85.4.falcon umtsds.AsiaRetail.en.03 


Build number 
14.10.003.X-84-7-LCG-4 


éa. TI E 


A Motorola gondolt az FM-rádiót 
kedvelőkre is, ezért van beépítve 
rádió, persze működik is és stabi- 
lan fogja a rádióállomások jeleit. 
Zenelejátszónak a Play zene appot 

kaptuk, unalomig rágott csont már, 
albumborító, ismétlési módok, 
egulaizer, egyszóval, ami kellhet és 
alap dolog a mai korban. Hangzással 
nincs probléma, nem kiemelkedő 

de szépen szól, persze nem a gyári 
fülessel mert az nem erre lett kita- 
lálva. 


Dual SIM settings 


T-Mobile H 
Enabled 


Telenor HU 
Enabled 


DATA BEHAVIOUR 


Mobile data 


No mobile data 


Connection priority 
Data 


CALLING 8. MESSAGING BEHAVIOUR 


Call settings 
S!  Messaging settings 


Downloaded messaging apps 


fő ÉJ (ET 


Adatkommunikációs téren fájó 
pont, hogy a a 4G LTE hiányzik, 
ebből adódóan csak a 36 modemen 
keresztül tudunk adatokat cserélni 
az interneten, valamint ott van még 
erre a célra a WiFi (b/g/n). Továb- 
bá van A-GPS és Bluetooth 4.0 is. 
Fontos tudnivaló, hogy a készülék- 
ben a két SIM kártya egyszerre van 
a hálózaton, de ha hívást kapunk az 
egyiken, a másikat automatikusan 
lekapcsolja a hálózatról, ezzel elér- 
hetetlenné téve azt (dual stand-by). 
A menüben lehetőségünk van beállí- 
tani, hogy melyik SIM-et használjuk, 
egy gombnyomással aktiválhatjuk 
vagy deaktiválhatjuk az adott SIM 
foglalatot, de azt is megadhatjuk, 
hogy melyik SIM kártyán lehessen 
adatforgalmat bonyolítani. Kivá- 
laszthatjuk az alapértelmezett 

kártyát is, de a biztonság kedvéért 
minden hívásnál és SMS küldésnél 
feldobja a készülék, hogy melyikről 
indítsa a műveletet. 


Google I 


1165 


Wo 5 FEBRUAR 00 0 


Összegzés 

A Motorola letette az asztalra 

azt az okostelefont, mely mérsé- 
kelt árához mérten nagy tudással 
rendelkezik, ezzel tarolni lehetne 
itthon is ha bekerülne a szolgáltatói 
kínálatba. Sajnos azonban ez képte- 
lenség, mert kis országunkba nem 
érkezik belőle hivatalosan, de még 
az egy SIM kártyás verzió is legfel- 
jebb álom marad számunkra. Sze- 
mély szerint nagyon sajnálom, mert 
egy remek készülék, melynek fekete 
listájára egyedül a kamerát írhatom 
fel, de ezen kívül tényleg nagyon 

jó gép. Az ára GSM boltban 63 ezer 
Forint, a 16GB-os verzió pedig 567 
ezer Forintot kóstál. Látható, hogy 
az ára nagyon nyomott, így ennek 
örömére el is mondhatom, hogy a 
közép kategóriában az LG Optimus 
F6 mellett a Motorola Moto G Dual 
is a Best Buy kategóriába sorolandó. 


A tesztkészüléket a Part-Nero GSM 
biztosította. Köszönjük 


Ár/Érték:: giiikx 
Ergonómia $kiXiXixk 
Design: $kXkkx 


Legjobb vétel 
9599 


Megjelenés éve: 2013 


Pro: 

- Korrekt ár 

- Laggmentes működés 
- Frissítések 


Kontra: 
- Kamera 
- Üzemidő 


Méretek: 

e kijelző mérete: 4,5" 

e kijelző felbontása: 720 x 1280 pixel" 
e kijelző típusa: IPS LCD" 

e eszköz mérete: 129.9 x 65.9 x11.6 mm 
e tömeg: 143 gramm 


Hardver: 

e processzor: Oualcomm Snapdragon 
400 Ouad-core 1, 2GHz 

e memória: 1024 MB 

e háttértár: 8 GB 

e bővíthetőség: x 

e kártya típusa: - 

e portok: microUSB, 3,5mm audio 


Multimédia: 

e kamera felbontás: 5 megapixel 
e video chat: v 

e video felbontás: 720p 

e FM rádió: v 

.3D:X 


Hálózati adatok: 

e mobil: GSM 850 / 900 / 1800 / 
1900, HSDPA 850 / 1900 / 2100 
e WIiFi: 802.11 b/g/n 

e Bluetooth: Bluetooth 4.0 

e GPS: A-GPS, GLONASS 

e NFC: x 


Szoftverek: 
e op. rendszer: Android 4.3 
e spec. szoftverek: - 


Akkumulátor: 

e gyári adatok: 207OmAh 

e tapasztalat: 1 nap közepes haszná- 
lattal 


16. OLDAL 


2014. FEBRUÁR 14., PÉNTEK 


Google Nexus 5 - Megéri rákeresni 


Leteszteltük a Google legújabb referencia modelljét. 


A Samsung és a HTC után az előző 
Nexus készüléket az LG gyártotta 
le a Google számára. Mivel a Nexus 
4 sikeresnek bizonyult ezért így tör- 
tént most is, ez a modell pedig már 
Nexus 5 néven érkezett. Való igaz, 
hogy sok vásárló először ódzkodik 
vagy fintorog az LG név hallatán, 
pedig nincs ezzel baj, sőt annyit 
elárulhatok, hogy ezúttal is egy 
piszok jó cuccot tett le az asztalra a 
dél-koeai vállalat. 


Csomagolás 

A doboz egy szép kék színű, a mobil 
képét is magán hordozó papírke- 
retet kapott. Ezt lecsúsztatva egy 
fehér csomagolást kapunk amit 
kinyitva bizony megtaláljuk magát a 
készüléket, annak papírjait, micro- 
USB kábelét és töltőfejét. 


Külső 

A Nexus 5 nagyon letisztult külsőt 
kapott, a sarkok ugyan lekerekí- 
tettek de ezen kívül más formai 
finomság nincs rajta. Az előlap egy 
nagy, teljesen egyenes Gorilla Glass 
3 üveglapot kapott. Alatta egy 
található, mely 4,95 inches, FullőHD 
felbontással bír. Betekintési szögei 
tökéletesek és a színek is nagyon 
szépek. A kijelző alatt csak egy 
fekete sáv van, felül a közelség- és 
fénymérő szenzor lett beültetve, 
középen egy kör alakú beszédhang- 
szóró, majd egy előlapi kamera is 
felbukkan. A készülék oldala matt 
plasztikból készült, agombok 
pedig alumíniumból. A hátlap matt 
műanyag, tapintása kellemes. Az 
összeszerelés minősége kiváló, nem 
recseg, ropog és nincsenek hézagok 
se. 


A referencia modell jobb oldalán a 
ki-és bekapcsoló gomb valamint a 
microSIM kártya tálcája található. 
Alul a hangszóró, microUSB és a 

mikrofon lett beépítve. A bal oldal 

felső részére csak a hangerősza- 
bályzó gombpáros lett beillesztve. 
A "tetőn" csak a 3 5mm-es Jack 
aljzata tapintható ki. 


A hátlapon a gyártó logója, a Nexus 
márkajelzés, a kamera és annak 
segédfénye található. Ez utóbbiak 
egyébként kiemelkednek a hátlap 
síkjából, ezzel biztosítva a nagyobb 
esélyt az esetleges karcok beszerzé- 
sére. A hátlap nem vehető le, alatta 
egy 2300mAh-s akkumulátor áll 
készenlétben és tárolja a szükséges 
energiát. A telep erős használattal 1 
napot bír, visszafogva pedig akár 1,5 
napos üzemidőt is elérhetünk. 


Hardver/ Sebesség 

A burkolat alatt egy szép V8-as, 
akarom mondani Snapdragon 800- 
as SoC dübörög. Ez egy négymagos 
2,3(GHz-en üzemelő Krait 400-as 
processzort jelent. A grafikai gyor- 
sító egy Adreno 330, a belső tárhely 
16 vagy 32 GB lehet, ez nem is bő- 
víthető, aR AM mérete pedig 2GB. 
A hardver jelen pillanatban a leg- 
korszerűbb, ha leszámítjuk a RAM 
méretét, bár ez is a felső kategória 
privilégiuma. 


A referencia gépen természetesen 
az alap Holo UI csücsül. Nagyobb 
változásként a státuszbár áttetsző 
színe és a virtuális Android gombok 
áttetsző említhető, ezek azonnal fel 
is tűnhetnek. A mobilon természe- 
tesen a legfrissebb Android verzió 
fut, azaz a 4.4.2 Kitkat. 


Play Áruház 


gra 


tsz 


beg A telefonról 


Rendszerfrissítések 


Állapot 


Telefonszám, jel stb 


Jogi információk 


Szabályozási információk 
Modellszám 


Nexus 5 


Android verziója 
4.4.2 


Alapsáv verziója 
M8974A-1.0.25.0.23 


Kernel verziója 


3.4.0-gadb2201 
android-build(Ovpbs1 .mtv.corp.google.com 11 

A programok között csak a Google 
alkalmazásai sorakoznak, nagyon 
rövid menüje van a Nexus 5-nek, de 
ezt már megszokhattuk. Eleve ez a 
mi érdekünk, amire szükségünk len- 
ne még esetleg azt a Play áruházról 
pillanatok alatt beszerezhetjük. A 
felület sebessége nagyon gördülé- 
keny, köszönhetően az optimalizáci- 
ónak és a hardvernek. 


Multimédia 

A hátul látható 8 megapixeles, 
autófókuszos kamera LED segéd- 
fénnyel lett ellátva, hogy sötétben 
se legyünk tehetetlenek ha fotózni 
szeretnénk. A beállítási lehetősé- 
gekben van HDR mód, fénymérés 
és egyéb alap dolgok, valamint ISO 
mérést is. 


A képek minősége közepes, sok a 
Zaj és a részleteket is sajnos el- 
mossa a szoftver. A színek szépek 
viszont és a dinamikatartomány is 
rendben van. A videózási képesség 
átlagos, ami FullHD felbontást je- 
lent 30 képkocka/másodperccel. 


Beépített FM-rádió nincs a készü- 
lékben, a zenelejátszó szerepét 
a Play zene tölti be. A szoftver- 

ben természetesen van egulaizer, 
albumborító illetve ismétlési mód 
is. A zeneszámok szépen szólalnak 
meg, nagyon jó hangzása van, még 
kihangosítva is. 


A készülékben található 3G és LTE 
modul is, így a letölteni maximum 
100Mbps-os sebességgel lehet, 
felfele pedig legfeljebb 5OMbps-al. 
A Nexus 5 már támogatja a leg- 
újabb ac szabványú Wifit is, ezzel 

a legújabb routerek segítségével a 
villámgyors internetezés is biztosít- 
va van. Természetesen nem maradt 
ki a Bluetooth 4.0, illetve van NFC 
és GPS is. Egyedül az infra portot 
hiányolhatjuk, egy esetleges távirá- 
nyító programhoz, amivel irányít- 
hatjuk az otthoni kütyüinket (TV, 
Hi-Fi, DVD lejátszó, stb). 


Összegzés 

A Nexus 5 egy nagyon szerethető 
készülék. Nem is meglepő, hogy 
nagyon megörültem amikor hoz- 
zám került az eszköz. Igazán csak a 
kamera és az aksi mondható átla- 
gosnak, a többi komponens bizony 
teljesen beleilleszkedik a felső 
kategóriába. Egyedüli problémája 
még az itthoni elérhetősége. Sajnos 
hazánkban més ritkaságnak számít, 
így ez az árra is rányomja a bélye- 
gét. Itthon bruttó 160 ezer forint 
körül alakul az ára, GSM boltokban 
viszont olcsóbb, ott 112 ezer forintba 
kerül a 16GB-os verzió. Persze ezért 
az árért csak bolti garanciát kapunk 
a pénzünkért. Kicsit kevesebb pén- 
zért, hivatalos garanciával viszont 
kifejezetten jó választás a modell, 
manapság ugyanis ritkaságszámba 
megy, ha egy telefon támogatása 
évekre kinyúlik, márpedig épp ezt 
adják a Nexus készülékek. Aki tehát 
egy komoly készüléket keres a tár- 
sainál olcsóbb áron, az mindenkép- 
pen tekintse meg az LG újdonságát. 


A tesztkészüléket a PartneroGSM 
biztosította, köszönjük. 


Ár/Érték: dák x 
Ergonómia $iiix 
Design: kkkiikxk 


Legjobb vétel 
909 


Megjelenés éve: 2013 


Pro: 
-Támogatás 
-Hardver 

- Kijelző 


Kontra: 
-Uzemidő 
-Kamera 


Méretek: 

e kijelző mérete: 4,95" 

e kijelző felbontása: 1080 x 1920 pixel 
e kijelző típusa: True HD IPS-- 

e eszköz mérete: 137.9 x 69.2 x 8.56 mm 
e tömeg: 130 gramm 


Hardver: 

e processzor: Oualcomm MSM83974 
Snapdragon 800 

e memória: 2048 MB 

e háttértár: 16 GB 

e bővíthetőség: x 

e kártya típusa: 

e portok: microUSB, 3,5mm audio 


Multimédia: 

e kamera felbontás: 8 megapixel 
e video chat: v 

e video felbontás: 1080p 

e FM rádió: x 

e 3D:Xx 


Hálózati adatok: 

e mobil: GSM 850 / 900 / 1800 / 
1900, HSDPA 850 / 900 / 1700 / 1900 
/ 2100, LTE 800 / 850 / 900 / 1800 / 
2100 / 2600 

e WIiFi: 802.11 a/b/g/n/ac 

e Bluetooth: Bluetooth 4.0 

e GPS: A-GPS, GLONASS 

e NFC: vé 


Szoftverek: 
e op. rendszer: Android 4.4.2 
e spec. szoftverek: - 


Akkumulátor: 

e gyári adatok: 2300mAh 

e tapasztalat: 1 nap közepes haszná- 
lattal 

ConCorde Tab SLIM - Fogyókúra 


Leteszteltük a ConCorde alig 50 ezer forintba kerülő táblagépét. 


Elözönlötték a boltok polcait a táb- 
lagépek, ezt könnyen észrevehetjük, 
ha bármilyen műszaki üzletbe be- 
térünk nézelődni. Az érdeklődő vá- 
laszthat az egészen olcsó, kevesebb 
mint 20 ezer forintos eszközöktől 
kezdve a csúcskategóriás, akár 300 
ezer forintba kerülő készülékek 
közötti skálán. Mi van akkor, ha 
nem áldoznánk sok pénzt a tabletre, 
de mégis egy jó típust szeretnénk 
hazavinni? Megnézhetjük például a 
ConCorde újdonságát! 


sütötte 
KT. tap e 


Csomagolás 

Ha a legegyszerűbben szeretném 
jellemezni a dobozt, azt mondanám, 
hogy letisztult. A hófehér, leginkább 
a márka és típusnévvel borított 
pakkra egy papírfóliát húztak, ezen 
szerepelnek az érdekességek. 


Belül elválasztották a táblagépet 
és a tartozékokat, ám ezúttal nem 
a megszokott alá-fölé rendeltségi 
viszony van, épp ellenkezőleg, a 
készülék mellett külön dobozban 
találhatóak a legfontosabb csecse- 
becsék. A microUSB-s töltő mellett 
a fülhallgató, az USB kábel, illetve 
36-s modem használatára is hasz- 
nálható OTG kábel található. 


Külső 

A legtöbb olcsó táblagép az iPad 
Mini formavilágából merít ihletet, ez 
pedig a Concorde SLIM-re is érvé- 
nyes. Az előlapot egy 7,85"-es, 1024 

x 768 pixel felbontású IPS kijelző 
uralja, a technológiának hála pedig 
szép képpel találkoztam és az is po- 
zitív, hogy a panel kellően érzékeny, 
így nem kell igazán hozzáérni, máris 
reagál az ujjunkra. 


A mai trendnek megfelelően a 
fizikai Android gombokat virtuálisak 
váltották fel, így az alsó rész egy- 
hangúságát semmi nem töri meg. 
Az előlap felső része sem sokkal 
izgalmasabb, igaz itt már egy 2 
megapixeles kamera néz velünk 
farkasszemet. Az alumíniumból 
készített hátlap szintén a letisztult- 
ság híve, első látásra szinte teljesen 
üres ez a terület, kis "keresgélés" 
után viszont már rátalálhatunk az 

5 megapixeles kamerára és a köze- 
lében elhelyezett reset gombra is. 
Kicsivel feljebb pillantva szembesül- 
hetünk a csatlakozókkal melyeket a 
bekapcsoló- és hangerőállító gom- 
bok fognak közre. 


A fém házba belógó műanyag "szi- 
geten" kapott helyet a microUSB, 
a miniHDMI és a 3,5 mm-es jack 
csatlakozója illetve itt találjuk még 
a microSD kártya foglalatát is. A 
hátsó térfélen ezeken túl az egyet- 
len, még említésre méltó elem az 
alul elhelyezett sztereó hangszóró. 


Hardver/ Szoftver 

Jó látni, hogy már nem kell vagyo- 
nokat fizetni, ha az ember egy 
viszonylag korrekt hardverű táb- 
lagépet szeretne. A Tab SLIM-ben 
ugyanis egy négymagos, 1,6 GHz-es 
processzor és 2 GB RAM kapott 
helyet, ez azt hiszem igen baráti az 
alig 50 ezres árat figyelembe véve. 


Az Android 4.2.2 Jelly Bean reme- 
kül érzi magát és mivel semmilyen 
egyedi felület nem terheli, ezért 

a sebességre sem lehet panasz. 
Akármennyire is el tudom fogadni, 
hogy egy gyártó a gyári Androidot 
választja, azért az extra szoftverek 
még mindig sokat nyomnak a latba, 
ebből pedig kevés jutott a ConCorde 
készülékére. 


19:24 

A szoftverek telepítésére szolgáló 
apkinstaller és a fájlkezelésre hasz- 
nálható Explorer már más gyártók 
termékeiről is ismerős, csakúgy 
mint a VLC-n át az AVI-ig minden- 
féle formátumot kezelő RKMul- 
tiPlayer is. Ezeken kivül természe- 
tesen helyet kaptak a gyári Google 
applikációk, így van böngészőnk, 
keresőnk és térkép programunk is. 


Régen még kiváltságos volt az az 
olcsó tablet amin helyet kapott a 
Play Áruház, ám mára eljutottunk 
oda, hogy gyakorlatilag minden 
androidos kütyün ott figyel, így a 

Tab SLIM-en is. Aki tehát kevesli az 
előretelepített programok számát, 
az ott biztosan megtalálja a számá- 
ra hasznos applikációt. 


Multimédia 

Akármennyire is elnyerte a tetszé- 
sem a készülék, a hátlapi kamera 
léte teljesen felesleges. Az exponáló 
gomb megnyomása után ugyanis 
súlyos másodpercek telnek el, mire 
az eszköz elkészíti a képet, ha addig 
megmozdítjuk, azonnal kárba vész 
a kép. 


A szoftver egyébként a Google mun- 
kája, itt néhány beállítási lehetősé- 
get kapunk, és készíthetünk akár 
panorámafotót is. Természetesen 
nem maradt ki a 720p felbontású 
videó sem, a 16 GB-os beépített 
memóriára bőven fér anyag. Hála a 
nagy tárhelynek, kedvenc albuma- 
inkból is elegendő fér az eszközre, 
a feltöltött muzsika lejátszásához 
pedig a Zene applikációt vehetjük 
igénybe. 


Ez, akárcsak a legtöbb szoftver 

a táblagépen, a Google műhelyé- 
ből került ki, így régi ismerősként 
tekinthetünk rá. A programban 
album, előadó, szám és lejátszási 
lista szerint rendezhetjük kedvenc 
zenéinket, ám mindenképpen be kell 
érnünk a készüléken lévőkkel, az FM 
rádió ugyanis nem a repertoár része. 
Az OTG kábelen csatlakoztatott 
36-s modem talán erre is megoldást 
nyújthat, ma már viszonylag olcsó 
egy mobilinternet csomag, így köny- 
nyen megnyílhat a világ. 


WIKITECH.HU 


Adatkommunikáció/Üzemidő 

Ha már a 3(-s kapcsolatnál járunk, 
szót ejtenék a beépített funkciók- 
ról. Internetezni az N-es szabványt 
támogató WiFi-vel tudunk, ha pedig 
megosztanánk a képernyőnkön lévő 
tartalmat akkor a miniHDMI port 
jöhet a segítségünkre. Ilyenkor a 
készülék akár FullőHD felbontásban 
is képes továbbítani az adatot, igaz 
egy combosabb film lejátszásába 
már beletörhet a bicskája. A reper- 
toár része továbbá a Bluetooth 2.1 
is, GPS viszont nem került beépí- 
tésre. A burkolat alatt egy alig 4000 
mAh-es akkumulátor kapott helyet, 
ennek fényében pedig kifejezetten 
szép munkát végeztek a fejlesztők, 
az optimalizációnak hála ugyanis 
egy napot aktív nyomkodás köze- 
pette is kibír a készülék. 


Végítélet 

Nehéz igazán súlyos problémákat 
felhoznom a ConCorde termékével 
szemben, a gyenge kamera és az 
egyedi applikációk hiánya ugyanis 
pillanatok alatt elfelejtődik ha az 
ember a jó minőségű összeszere- 
lésre vagy az erős hardverre gondol. 
Aki tehát nem használná fotózásra 
a táblagépét, de értékeli a kategóri- 
atársakhoz képest erősebb hardvert 
és nagyobb tárhelyet, az minden- 
képpen vessen egy pillantást a 
ConCorde modelljére. 


Ár/Érték:: dik xk 
Ergonómia 4Y4iXiXixXx 
Design: $ikkx 


Jó vétel 
859 


Megjelenés éve: 2013 


Pro: 

- Jó összeszerelési minőség 
- Korrekt hardver 

- Megfizethető ár 

Kontra: 

- Gyenge kamera 

- Kevés egyedi szoftver 


Méretek: 

e kijelző mérete: 7" 

e kijelző felbontása: 1024 x 768 pixel" 
e kijelző típusa: IPS LCD 

e eszköz mérete: 200 x 134 x 87 mm 
e tömeg: 310 gramm 

Hardver: 

e processzor: RockChip RK 3188 Ouad 
Core 1,6 GHz 

. memória: 1024 MB 

e háttértár: 16 GB 

e bővíthetőség: v 

e kártya típusa: microsDHC 

e portok: microUSB, 3,5mm audio, 
micro4DMI 

Multimédia: 

. kamera felbontás: 5 megapixeles 
hátoldali kamera, VGA felbontású 
előlapi kamera 

e video chat: v 

e video felbontás: 720p 

e FM rádió: x 

.3D:x 

Hálózati adatok: 

e mobil: - (OTG kábellel támogatja a 
külső modemet) 

e WiFi: 802.11 a/b/g/n 

e Bluetooth: Bluetooth 2.1 

s GPS: - 

. NFC: x 

Szoftverek: 

e op. rendszer: Android 4.2.2 Jelly Bean 
e spec. szoftverek: 

Akkumulátor: 

e gyári adatok: 4000 mAh 

e tapasztalat: Egy napot kibír inter- 
netezéssel, filmet nézve 7 órával 
számolhatunk. 

.. Catahoula Leopárd - 
e. a démoni tekintetű 
estyén kutyafajta 


Ági 


i Ve 42 E; 


EZI Több mint ingyenes újság tabletekre 
414 14 alkalmazásból! 


Keresd az -ban 
és a -ben! 


Available on the ka SÉDPOGÁTEÉN 
[J App Store a Google play 


Taáblamagazin 


